钦定古今图书集成/明伦汇编/闺媛典/第336卷 > 宗母陈氏
## 钦定古今图书集成/明伦汇编/闺媛典/第336卷 > 宗母陈氏

按《扬州府志》：胶州知州陈辅尧之女归宗，通书史，有
训子元鼎诗云：“昔闻孟母，教子三迁。轲也感之，终成
大贤。汝今十岁，倏忽童年。少时不学，长何可传？我父
忠烈，汝祖贤臣，同榜好学，卓越群伦。汝须奋力，继起
后尘。经书大全，贵得其真。我归宦门，依然贫约。不事
罗纨，甘于藜藿。虽有南亩，瘠土荒薄。小子勉之，砚田
耕凿。”